### Sagsfremstilling

KPR Towers har på vegne TT-netværket indsendt ansøgning om opstilling af gittermast med en højde på 36 meter, på adressen [adresse], 6280 Højer (busholdepladsen i [adresse]). Opstillingen af masten vil betyde, at der indrages én busholdeplads. Gittermasten skal anvendes til mobilantenner.

Mobildækningen i området lever ikke op til den dækningsforpligtigelse, der træder i kraft den 4. april 2022. Det er derfor nødvendigt at opstille et antenneanlæg i området som kan leve op til Energistyrelsens krav til dækning. Med den ønskede mast og placering kan kravene opfyldes. Masten er med højden på 36 meter også tilgængelig for øvrige mobiloperatører. Der er søgt alternative placeringer, men det har ikke været muligt at indgå aftaler med de berørte lodsejere.

En mast skal som udgangspunkt placeres i/ved eksisterende bygningsstrukturer for der ved at indgå så naturligt som muligt i området karakter. Mulighederne for placering af en mast i området er stærkt begrænset dels af [adresse] og [adresse] mod vest og fortidsmindebeskyttelseslinjer. Hvorvidt der ville kunne meddeles dispensation fra beskyttelseslinjer, er der ikke taget endelig stilling til.

Der er foretaget en naboorientering som er udsendt til beboere i en radius af ca. 300 meter fra masten. Der er udsendt til 55 høringsberettigede og indkommet 2 indsigelser. Indsigelserne går på, at man finder placeringen midt i den gamle by som værende skæmmende for byen. I bilag findes indsigelser, svarskrift fra operatør, kort over [adresse] samt alternative placeringer.

Udvalget har tidligere besluttet, at der skulle udarbejdes en "Masteplan for Tønder Kommune", dette arbejde er under forberedelse, men den aktuelle sag er indkommet inden beslutningen og kan grundet dækningsforpligtigelsen ikke afvente en masteplan.

Ud fra ovenstående kan opstilling ske ud fra disse to scenarier

* Scenarie 1. Der gives tilladelse til opstillingen af masten, med bagrund i et samfundsmæssigt perspektiv for at tilgodese mobildækningen i området og samtidig give mulighed for at operatørene kan opfylde dækningsforpligtigelsen
* Scenarie 2. Der gives afslag til placeringen det pågældende sted grundet der er interessekonflikter som ikke opvejes af den samfundmæssige værdi

### Økonomi

Masten ønskes opstillet på et offentligt areal og der vil tilgå Tønder Kommune et mindre årligt lejebeløb.

### Lovgrundlag

Planloven

### Fagchefen for Teknik og Plan indstiller,

at scenarie 1 godkendes.

### Beslutning

Indstillingen godkendt.